Talba għal deċiżjoni preliminari mressqa mit-Tribunale ordinario di Trento (l-Italja) fit-3 ta’ Diċembru 2024 – KP et vs Centro Servizi Culturali Santa Chiara
(Kawża C-823/24, Centro Servizi Culturali Santa Chiara)
Lingwa tal-kawża: it-Taljan
Qorti tar-rinviju
Tribunale ordinario di Trento
Partijiet fil-kawża prinċipali
Rikorrenti: KP, HG, MC, VM
Konvenut: Centro Servizi Culturali Santa Chiara
Domanda preliminari
Il-prinċipju ta’ nondiskriminazzjoni fis-sens tal-klawżola 4 tal-Ftehim Qafas anness mad-Direttiva tal-Kunsill 1999/70/KE tat-28 ta’ Ġunju 1999 dwar il-ftehim qafas dwar xogħol għal żmien fiss konkluż mill-ETUC, mill-UNICE u mis-CEEP 1 jipprekludi leġiżlazzjoni nazzjonali bħal dik prevista fil-ftehimiet sindakali tal-2014 (punti II u III) u tal-2018, (a) u (b), li jipprevedu l-korrispettiv tal-bonus ta’ flessibbiltà u tar-remunerazzjoni supplimentari tal-impriża biss favur ħaddiema kkategorizzati fil-livell 3 tal-CCNL (applikabbli għall-impjegati u għall-ħaddiema tat-Teatri Stabili Pubblici u tat-teatri mmexxija mill-Ente Teatrale Italiano (ETI)), impjegati fuq il-bażi ta’ kuntratt għal żmien indeterminat, iżda mhux għal dawk impjegati għal żmien determinat, u teżisti raġuni oġġettiva li tista’ tiġġustifika differenza fit-trattament bejn il-ħaddiem għal żmien indeterminat u l-ħaddiem għal żmien determinat?
____________
1     ĠU Edizzjoni Speċjali bil-Malti, Kapitolu 5, Vol. 3, p. 368.